1. melléklet

****

**DEBRECENI VÍZMŰ ZÁRTKÖRŰEN MŰKÖDŐ RÉSZVÉNYTÁRSASÁG**

4 0 2 5 Debrecen, Hatvan u. 12-14. sz.

Iktatószám: VÍZ –11866-5/2024.

**VÍZIKÖZMŰ VAGYON ÜZEMELTETÉSÉRE MEGKÖTÖTT SZERZŐDÉS FELMONDÁSÁNAK HATÁLYTALANÍTÁSA**

amely létrejött egyrészről: **Biharkeresztes** település (székhelye: 4110 Biharkeresztes, Széchenyi utca 57., adószám: 15728403-2-09) *képviseletében* **Dani Béla Péter** *polgármester*, **mint ellátásért felelős,**

*másrészről:*

**Debreceni Vízmű Zrt, (**székhelye: 4025 Debrecen, Hatvan u. 12-14.**,** adószám: 23458208-2-09) *képviseletében Gorján Ferenc vezérigazgató*

**mint közszolgáltató** között a lent megjelölt helyen és időben a következő feltételek szerint:

1. Szerződő felek megállapítják, hogy közöttük, a helyi önkormányzat tulajdonát képező víziközmű rendszer üzemeltetésére, az önkormányzati alapfeladat ellátására vonatkozóan közszolgáltatási szerződés van érvényben.
2. A Debreceni Vízmű Zrt. mint a közszolgáltatási szerződés kötelezettje 2023. év április hónapban a Vksztv 20.§ (2). a. pontja alapján a szerződést **2023. december 31**. napjára felmondta, majd 2023. októberében írásban a felmondás határidejét **2024. december 31.** napjára módosította. További intézkedés hiányában ez utóbbi határidővel a közszolgáltatási szerződés megszűnik.
3. Szerződő felek megállapodnak abban, hogy a Debreceni Vízmű Zrt., az általa közölt felmondást és annak határidő módosítását teljes egészében visszavonja, hatálytalanítja annak érdekében, hogy a közszolgáltatási szerződés az eredeti tartalommal érvényben maradjon, minthogy a 2024. január 1.-vel kormányzati intézkedés következtében bekövetkezett nem lakossági díjnövekedés ezen jogi lépésre gazdasági lehetőséget biztosít.
4. Ellátásért felelős önkormányzat a Debreceni Vízmű Zrt. felmondásra vonatkozó nyilatkozatainak **hatálytalanítását tudomásul veszi**, ekként feltétlen és visszavonhatatlan beleegyezését adja ahhoz, hogy a létrejött és jelenleg is érvényesen működő közszolgáltatási szerződés érvényben maradjon **az alapszerződésben rögzített feltételekkel és időtartamra,** **azzal, hogy a Debreceni Vízmű Zrt. közgyűlésének utólagos jóváhagyásával lesz érvényes.**
5. Szerződő felek jelen okiratot helybenhagyva azzal írják alá, hogy

* az Önkormányzat részéről jelen okirat tartalmát ***a képviselőtestület megtárgyalta és határozatával annak elfogadásáról döntött***. Felhatalmazta a polgármestert a szerződést hatálytalanító okirat aláírására, a közszolgáltatási szerződés érvényben tartása érdekében.

A képviselőtestületi döntés száma:

* A Debreceni Vízmű Zrt. többségi tulajdonosa, a Debreceni Vagyonkezelő Zrt. Igazgatósága jelen szerződésmódosítás tartalmával, az alapszerződés érvényben tartásával **egyetértett**, erről határozatot hozott.

A határozat száma: 277/2024. (10.31.)

Ezen szerződést, mint akaratunkkal mindenben egyezőt helybenhagyva aláírtuk.

Kelt: …………… 2024. november ……napján

Biharkeresztes Város Önkormányzata,

mint ellátásért felelős képviseletében

Dani Béla Péter polgármester

Kelt: Debrecenben, 2024. november ……napján

Debreceni Vízmű Zrt.

mint közszolgáltató képviseletében

Gorján Ferenc vezérigazgató