# Biharkeresztes Város Önkormányzat 4.

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Juhász Péter aljegyző

## ELŐTERJESZTÉS

a köztisztaság fenntartásáról szóló 4/2015. (I. 30.) önkormányzati rendelet módosításáról

Az önkormányzati hulladékgazdálkodási szabályozási közfeladat megszűnésével megváltozott az önkormányzati szintű szabályozás is. 2023.07.01. napjától hatályát vesztette a hulladékról szóló 2012. évi CLXXXV. törvény (Ht.) önkormányzati rendeletalkotási tárgyköröket tartalmazó 35. § (1) bekezdése a h) pont kivételével, a rendeletalkotási felhatalmazást adó 88. § (4) bekezdés a), b) és d) pontja. A fennmaradó rendeletalkotási tárgykörök a Ht. 35. § (1) bekezdés h) pontja alapján az elhagyott hulladék felszámolásához szükséges helyi intézkedések körének és a Ht. 88. § (4) bekezdés c) pontja alapján a közterület tisztán tartására vonatkozó részletes szabályoknak a meghatározása.

Ennek értelmében szükséges a köztisztaság fenntartásáról szóló 4/2015. (I. 30.) önkormányzati rendeletet módosítani a rendelet-tervezet szerint.

Kérem előterjesztés megvitatását és elfogadását.

**Biharkeresztes, 2024.11.07.**

**Dani Béla Péter** polgármester

**Biharkeresztes Város Önkormányzat Képviselő-testületének**

**…/2024. (………….) rendelete**

**a köztisztaság fenntartásáról szóló 4/2015. (I. 30.) önkormányzati rendelet módosításáról**

Biharkeresztes Város Önkormányzata Képviselő-testülete [az Alaptörvény 32. cikk (1) bekezdés a) pont](https://njt.hu/jogszabaly/2011-4301-02-00#CA32@BE1@POA)jában és a Magyarország helyi önkormányzatairól szóló [2011. évi CLXXXIX. törvény 13. § (1) bekezdés 5. pont](https://njt.hu/jogszabaly/2011-189-00-00#SZ13@BE1@PO5)jában meghatározott feladatkörében eljárva, a környezet védelmének általános szabályairól szóló [1995. évi LIII. törvény 46. §](https://njt.hu/jogszabaly/1995-53-00-00#SZ46). (1) bekezdés c) pontjában, 48. § (1)-(2) bekezdésében, a hulladékról szóló [2012. évi CLXXXV. törvény 35. § (1) bekezdés h) pont](https://njt.hu/jogszabaly/2012-185-00-00#SZ35@BE1@POH)jában és a [88. §](https://njt.hu/jogszabaly/2012-185-00-00#SZ88) (4) c) pontjában kapott felhatalmazás alapján, a Biharkeresztes Város Önkormányzata Képviselő-testülete szervezeti és működési szabályzatáról szóló 7/2024. (X. 3.) önkormányzati rendelet 41. § (3) bekezdés e) pontjában és a 41. § (4) bekezdés e) pontjában biztosított véleményezési jogkörében eljáró Biharkeresztes Város Önkormányzata Ügyrendi és Pénzügyi Bizottsága véleményének kikérésével a következőket rendeli el:

**1. §**

Hatályát veszti a köztisztaság fenntartásáról szóló 4/2015. (I. 30.) önkormányzati rendelet (továbbiakban: Rendelet):

1. 5. § a) pontja,
2. 5. § b) pontja,
3. 11. §-a.

**2. §**

Ez a rendelet 2024. november 18. napján lép hatályba, és az azt követő napon hatályát veszti.

**Dani Béla Péter Dr. Köstner Dávid**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: ……………… napján.

**Dr. Köstner Dávid**

jegyző

# JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

A köztisztaság fenntartásáról szóló 4/2015. (I. 30.) önkormányzati rendelet módosításáról a Képviselő – Testület a rendelet-tervezet szerint rendeletet alkot.

**ÁLTALÁNOS INDOKOLÁS**

Az önkormányzati hulladékgazdálkodási szabályozási közfeladat megszűnésével megváltozott az önkormányzati szintű szabályozás is. 2023.07.01. napjától hatályát vesztette a hulladékról szóló 2012. évi CLXXXV. törvény (Ht.) önkormányzati rendeletalkotási tárgyköröket tartalmazó 35. § (1) bekezdése a h) pont kivételével, a rendeletalkotási felhatalmazást adó 88. § (4) bekezdés a), b) és d) pontja. A fennmaradó rendeletalkotási tárgykörök a Ht. 35. § (1) bekezdés h) pontja alapján az elhagyott hulladék felszámolásához szükséges helyi intézkedések körének és a Ht. 88. § (4) bekezdés c) pontja alapján a közterület tisztán tartására vonatkozó részletes szabályoknak a meghatározása.

**RÉSZLETES INDOKOLÁS**

**1. §-hoz**

A köztisztaság fenntartásáról szóló 4/2015. (I. 30.) önkormányzati rendeletben hatályon kívül helyező rendelkezések, magasabb jogszabályi rendelkezés végett.

**2. §-hoz**

Hatálybaléptető és hatályt-vesztő rendelkezések.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.

**Biharkeresztes, 2024.11.07.**

**Dr. Köstner Dávid**

**jegyző**

**ELŐZETES HATÁSVIZSGÁLAT**

(a jogalkotásról szóló 2010. évi CXXX. törvény 17. §-a alapján) A tervezett jogszabály valamennyi jelentősnek ítélt hatásai, különösen:

1. **Társadalmi hatásai**: A rendelet megtartja jelenlegi formáját, társadalmi hatás nem várható.
2. **Gazdasági hatásai**: Az önkormányzatot érintő jelentős gazdasági hatása nincs. A fedezet a költségvetésben rendelkezésre áll.

1. **Költségvetési hatásai**: Az önkormányzatot érintő jelentős költségvetési hatása nincs.

1. **Környezeti következményei**: A rendeletnek közvetlen környezeti hatása nincs.
2. **Egészségi következményei**: A rendeletnek közvetlen egészségi hatása, egészségügyi következménye nincs.

1. **Adminisztratív terheket befolyásoló hatásai**: A rendelet megalkotásának az adminisztratív terheket tekintve új, többlet terheket eredményező hatása nincs.
2. **A jogszabály megalkotásának szükségessége**: magasabb szintű jogszabályoknak való megfeleltetés

1. **A jogalkotás elmaradásának várható következményei**: magasabb szintű jogszabályoknak való megfeleltetés

1. **A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet alkalmazása nem igényel többlet személyi és tárgyi feltételt.

**Biharkeresztes, 2023.10.10.**

**Dr. Köstner Dávid**

jegyző